የኢህአዲግ ም/ቤት መደበኛ ስብሰባውን በማካሄድ ላይ ነው
– የኢህአዲግ ም/ቤት ባደረገው መደበኛ ስብሰባ በተጠናቀቀው አመት በድርጅትና በፖለቲካ ፣በልማትና መልካም አስተደሳደር ረገድ የተከናወኑ የድርጅትና የመንግስት ተግባራትን ገምግሟል፡፡ም/ቤቱ በትላንት ውሎው ባለፈው አመት የተያዘውን ዕቅድ አፈጻጸም ጥንካሬና ጉድለት ከእድገትና ትራንስፎርሜሽን  እቅድ አንጻር በዝርዝር የፈተሸ ሲሆን ለቀጣይ ተመክሮ የሚሆኑ ጉዳዮችን በመለየት ውሳኔ አሳልፏል፡፡በበጀት አመቱ በገጠር በመስኖ ልማት፣ በተፋሰስ ልማት ፣ በሰብልና በእንስሳት ሀብት  ልማት እንዲሁም በከተሞች በሲቪል ሰርቪስ የለውጥ አገልግሎት፣ በማሀበራዊ ልማት ፣ በትምርትና በጤና፣ በአነስተኛና ጥቃቅን ተቋማት እንዲሁም በፍትህ ስርአት ማሻሻያና በመልካም አስተዳደር ረገድ ሠራዊት ለመገንባት የተካሄደውን ርቀትና የተገኘውን ውጤት በዝርዝር ተመልክቷል፡፡በአመቱ በተያዙ ተግባራት የተመዘገበው ውጤት አወንታዊ እንደነበረና በየደረጃው የነበረው አመራርና የድርጅት አባላት እንዲሁም መላ የአገሪቷ ህዝቦች ያደረጉት ርብርብ ከፍተኛ ግምት የተሰጠው መሆኑን አረጋግጧል፡፡በዚህም መሰረት በአራቱም የኢህአዴግ ክልሎች በገጠር በነበሩ ተግባራት የልማት ሠራዊት ለመገንባት በተያዘው እቅድ መሰረት የታላቁን መሪ የአረንጓዴ ልማት ራዕይ ለማሳካት በተፋሰስ ልማት ረገድ በሁሉም ክልሎች ሠራዊት ለመገንባት የተቻለ ሲሆን በትግራይ ቀደም ሲል የተፈጠረው የልማት ሠራዊት በሰብል ልማትም በተሟላ መልኩ ተጠናክሮ መቀጠሉን ያረጋገጠው ኢህአዴግ ም/ቤት በሌሎች ክልሎችም በሰብል ልማት መስክ ምርጥ አፈፃፀም የነበራቸው ዞኖች፣ ወረዳዎች እንዲሁም የድርጅት መዋቅሮችና ግንባር ቀደም የአመራር አባላትና አባላት መበራከታቸውን ም/ቤቱ ተመልክቷል፡፡በሌሎች ክልሎች በገጠር ልማት ስራዎች የልማት ሠራዊት ለመገንባት የታያዘው እቅድ በሁሉም አካባቢዎች ምቹ ሁኔታ የተፈጠረበት መሆኑን የገመገመው የኢህአዲግ ም/ቤት በየአካባቢው የተገኙ ምርጥ ተሞክሮዎችን በመቀመር ወደ ሁሉም መዋቅሮች የማስፋት ስራ በፍጥነት እንዲከናወን አቅጣጫ አስቀምጧል፡፡ በመልካም አስተዳደር ረገድም በየደረጃው የለውጥ ሰራዊት በመገንባት የልማት ተግባራትን ለማሳካት የተደረገው ጥረትም እንደየተቋማቱ አመራር በተለያየ ደረጃ የሚገለጥ ለውጥ መታየቱን የተመለከተው የኢህአዲግ ም/ቤት  በዚህ ረገድ በቀጣይ የህዝቡን እርካታ የሚያጎናፅፍ ስር ነቀልና ተቋማዊ ለውጥ የማምጣቱ ስራ ልዩ ትኩረት ሊሰጠው እንደሚገባ አስምሮበት አልፏል፡፡በአመቱ በከተሞች ከነዋሪ ህዝብ ጋር የተካሄዱ የውይይት መድረኮች ከነዋሪው ጋር  በመግባባት መንፈስ የተፈፀሙ ከመሆናቸውን ባሻገር ድርጅቱና በእርሱ የሚመራው መንግስት  ከፍተኛ ግብአት ያገኙባቸውና ም/ቤቱ ይሀው በቀጣይም ተጠናክሮ  እንዲቀጥል አቅጣጫ አስቀምጧል፡፡   በሰራዊት ግንባታ ረገድ በሁሉም ተግባራት በድርጅት ክንፍ የነበረው እንቅስቃሴ እጅግ አበረታች መሆኑን የገመገመው ምክር ቤቱ በመንግስትና በህዝብ ክንፎች ላይ በቀጣይ ስር ነቀል ለውጥ ለማምጣት በሚስችል መልኩ ርብርብ እንዲደረግ አሳስቧል፡፡ በከተሞች ሰፍኖ የቆየውና ካበረከቱት አስተዋፅኦ በላይ የመጠቀምና በአቋራጭ የመክበር ፍላጎትና ለዚሁ የተመቸው ነባራዊ ሁኔታ በልማታዊ ዴሞክራሲያዊ መንገድ እንዲቀየር የተጀመረው ሥራ መላውን ህዝብ በሚያሳትፍና ተጠቃሚነቱን በሚያረጋግጥ አኳሃን ሳይቆራረጥ ሊቀጥል እንደሚገባም አቅጣጫ አስቀምጧል፡፡ባለፈው አመት መላ የክልሉን ህዝቦች ያሳተፈው የአካባቢ/ የዞን፣ የወረዳና የቀበሌ ም/ቤቶች አባላት ምርጫ ፍፁም ሰላማዊ፣ ዴሞክራሲያዊና በህዝቡ ዘንድ ተዓማኒነትን ባተረፈ አኳሀን   በመፈፀሙ መላ የሃገሪቷን ህዝቦች ያመሰገነው የኢህአዴግ ም/ቤት ልማታዊና ዴሞክራሲያዊ ራዕየችንን እንዲሳካ ህዝቡ ለሰጠው ድምፅ ተገቢውን ዋጋ በመስጠት እንደሚረባረብ አስታውቋል፡፡በገጠርም ሆነ በከተሞች የሚታየውን ሥራ አጥነትና የሚባክነውን ጉልበትና ጊዜ ወደተጨባጭ ተግባር በማሰማራት ለሃገሪቷ እድገት የበኩላቸውን ድርሻ እንዲያበረክቱ ለማስቻል የተያዘው የስራ ፈጠራ ተግባር በተለያየ ደረጃ እንደሚገኝ የሚገመገመው የኢህአዴግ ም/ቤት ቀጣይ በዚህ ረገድ ልዩ ትኩረት ሰጥቶ እንዲሰራም አቅጣጫ አስቀምጧል፡፡ መላ የሃገራችን ህዝቦችና መንግስት በድርጅታችን መሪነት ዋነኛ ጠላታችን የሆነውን ድህነት ለአንዴና ለመጨረሻ ጊዜ ለመላቀቅ የሞት ሽረት ትግል እያደርጉ ባሉበት በአሁኑ ወቅት የሀገሪቱን ህዝቦች አብሮ ተባብሮና ተቻችሎ የመኖር የነበረ እሴትን የሚንድና የመንግስትን ትግስት በሚፈታተን የሚገለፀው የሀይመኖት አክራሪነት በህገመንግስቱ የተደነገጉ መብቶችና ነፃነቶችን በመፃረር የሚካሄዱ በመሆናቸው በዚህ መልኩ የሚገለፅ የአክራሪነት ዝንባሌዎችና ተግባራት ጊዜ ሳይሰጣቸው እልባት እንዲያገኙ እንዲደረግ ወስኖ በዚህ ረገድ የመንግስቱ መርሆዎች የሀይማኖትን ነፃነት በሚያረጋግጥ አኩኋን የእለት ተለት ተግባር መሳሪያ በማድረግ ዘላቂ መፍትሄ ለመስጠት ርብርቡ ተጠናክሮ እንዲቀጥል አቅጣጫ አስቀምጧል፡፡በሰላማዊ መንገድ ከሚንቀሳቀሱ ተቃዋሚ ፓርቲዎች ጋር የነበረው ግንኝነት ከአካባቢና ከተማ አስተዳደር ምክር ቤቶች ምርጫ ስራ ጋርም ተጠናክሮ መቀጠሉን የገመገመው የኢህአዴግ ም/ር ቤት ሰላማዊ አማራጩን ተከትለው ለአገራችን ዴሞክራሲያዊ ስርአት ግንባታ አስተዋጽኦ ማበርከት ከሚችሉ ሃይለ  ጋር በጋራ የመስራቱ ሂደት ወደፊትም ተጠናክሮ እንደሚቀጥል አረጋገርጧል፡፡